Public procurement notice: Contract Notice
Published: 2020-03-19
Buyer: Digitaliseringsstyrelsen
Country: DK
Contract type: Services
Procedure: Open procedure
CPV classification: 72150000 | 72200000 | 72300000 | 72400000 | 72590000
Estimated value: 18000000 DKK
Submission deadline: 2020-05-05
Award criteria: The most economic tender

Technical requirements: Kontrakten omfatter gennemførelse af monitoreringer af offentlige organers websteders og mobilapplikationers overholdelse af de lovbestemte krav til tilgængelighed for brugere (herunder navnlig personer med handicap), rapportering samt tjek af tilgængelighedserklæringer. Til brug herfor skal leverandøren blandt andet udarbejde skabeloner, indgå i et samarbejde med ordregiver om præcisering af metoder og deltage i en række møder.
Kontrakten omfatter også mulighed for bestilling af rådgivningsydelser om tilgængeliggørelse og monitorering herunder til at uddrage tværgående læring af gennemførte monitoreringer, anvise måder at gøre konkret indhold tilgængeligt samt rådgive om standardisering af testprocedurer og om udviklingen i teknologier til at monitorere mobilapplikationer. Leverandøren skal eventuelt overdrage viden til en ny leverandør af tilsvarende opgaver. Ordregiver kan også bestille udarbejdelse af skriftligt materiale, inkl. vejledninger, anbefalinger og FAQ’s under kontrakten.
Ordregiver har ansvaret for at føre tilsyn med overholdelse af kravene i tilgængelighedsloven (lov nr. 692 af 8.6.2018). Ordregivers egne medarbejdere varetager rådgivende og myndighedsudøvende opgaver vedrørende tilgængelighed, men antallet af konkrete monitoreringer, som skal gennemføres, betyder, at ordregiver har bruge for assistance. På baggrund af ordregiver stikprøveudtag skal leverandøren udarbejde forslag til de konkrete sider, som skal monitoreres. Leverandørens skal foretage tjek af tilgængelighedserklæringer, gennemføre et antal forenklede og dybdegående monitoreringer af websteder og dybdegående monitoreringer af mobilapplikationer samt udarbejde skabeloner samt udkast til monitoreringsrapporter. Leverandørens skal også udarbejde skabelon og udkast til rapporter til Kommissionen.
Leverandørens gennemførelse af ydelserne sker ud fra et formål om at give brugerne fordel af bredere adgang til offentlige tjenester via websteder og mobilapplikationer. Det mere konkrete formål med ydelserne er at sikre overholdelse af de lovbestemte rammer. Ydelserne skal således overholde alle gældende direktiver, love, bekendtgørelser, andre myndighedskrav samt branchenormer på kontraktindgåelsestidspunktet samt i hele kontraktperioden (herunder særligt direktiv 2016/2102 af 26.10.2016, Kommissionens gennemførelsesafgørelse (EU) 2018/1524 af 11.10.2018, tilgængelighedsloven samt BEK nr. 904 af 22.8.2019).
Ud over assistance til gennemførelse af konkrete monitoreringer har ordregiver brug for at kunne trække på leverandørens viden og erfaring om tilgængeliggørelse og monitorering. Ordregiver har således behov både for at kunne få præciseret metoder til gennemførelse af monitoreringerne, til at få uddraget tværgående læring af de gennemførte monitoreringer på et kvalificeret niveau og til anden form for rådgivning. Leverandøren skal derfor stille et team af konsulenter til rådighed. Rådgivningsydelserne omfatter fx:
1) Rådgivning om tilgængeliggørelse - særligt vedrørende de måder, som indhold konkret kan gøres tilgængeligt samt mulighederne for at anvise et konkret tilgængeligt alternativ samt ved undersøgelse af status i forhold til offentlige organers efterlevelse af eventuelle anbefalinger eller påbud.
2) Rådgivning om testprocedurer - leverandøren skal holde sig orienteret om udviklingen i testmetoder (Accessibility Conformance Testing Rules) under WAI -projektet og rådgive om forbedringsmuligheder og en eventuel kommende standard. Leverandøren kan få til opgave at indarbejde en standardiseret testmetodik.
3) Udarbejdelse af vejledninger og andet skriftligt materiale, herunder konkrete anbefalinger og FAQ's.
4) Fastlæggelse af metode for gennemførelse af forenklede monitoreringer af mobilapplikationer - leverandøren skal holde sig orienteret om udviklingen i teknologier til at monitorere mobilapplikationer og rådgive herom. Leverandøren kan få til opgave både at beskrive, hvordan forenklede monitorering af mobilapplikationer kan udføres, og at gennemføre konkrete forenklede monitoreringer af mobilapplikationer ved anvendelse af den beskrevne metode.
Leverandøren har ansvar for at varetage projektstyring, rådgive om, hvorledes ydelsernes egnethed i forhold til kontraktens baggrund og formål, bedst sikres, styre ressourceforbruget og for rapportere om og forelægge status for de enkelte ydelser.
Leverandøren skal bl.a. også deltage i en afklaringsfase, løbende bidrage til opdatering af den fælles risikolog, afholde årlige opstarts- og evalueringsmøder.
Kontrakten løber i 24 måneder og kan forlænges 2 gange, hver gang med op til 12 måneder. Dermed kan den samlede varighed blive op til 48 måneder.
Kontrakten indeholder optioner på yderligere gennemførelse af monitoreringer, udarbejdelse af monitoreringsrapporter og tjek af tilgængelighedserklæringer.
En opdeling af kontrakten er ikke hensigtsmæssig, fordi metodeudvikling såvel den praktiske udførsel af monitoreringerne forventes at have sammenhæng. Ud over risiko for tab af viden, ville det også betyde større administrative omkostninger. Desuden vurderes kontraktens omfang og værdi i kombination med de stillede krav at gøre det muligt for små og mellemstore virksomheder at byde på kontrakten.
Kontrakten indeholder en arbejdsklausul. Desuden er hensynet til samfundsansvar, som formuleret i de konventioner, der ligger til grund for principperne i FN's Global Compact, inddraget i kontrakten.


Award value: 18000000